Document ID: 32010R0750

A BIZOTTSÁG 750/2010/EU RENDELETE
(2010. július 7.)
a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található egyes növényvédő szerek megengedett szermaradék-határértékei tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,
mivel:
(1)
A 396/2005/EK rendelet II. melléklete és III. mellékletének B. része megengedett szermaradék-határértékeket (maximum residue levels, a továbbiakban: MRL-ek) állapított meg az acetamiprid, acibenzolar-S-metil, azoxistrobin, imazalil, prohexadion, piraklostrobin és tiakloprid tekintetében. A 396/2005/EK rendelet III. mellékletének A. része MRL-eket állapított meg a dimetomorf, ditiokarbamátok (mankozeb), fipronil, fludioxonil, pirimikarb, proszulfokarb, tebukonazol, triklopir és valifenal tekintetében. Eddig nem határoztak meg külön MRL-eket az amisulbrom, ametoktradin és bixafen esetében, és ezek az anyagok a 396/2005/EK rendelet IV. mellékletében sem szerepelnek.
(2)
A növényvédő szerek forgalomba hozataláról szóló, 1991. július 15-i 91/414/EGK tanácsi irányelv (2) szerinti, az azoxistrobin hatóanyagot tartalmazó növényvédő szer kárdin való alkalmazásának engedélyezésére irányuló eljárás keretében a 396/2005/EK rendelet 6. cikke (1) bekezdésének megfelelően kérelmet nyújtottak be az érvényben lévő MRL módosítására.
(3)
Az acetamipridet illetően a mangoldon és a cseresznyén történő alkalmazásra vonatkozóan nyújtottak be ilyen kérelmet. Az acibenzolar-S-metilt illetően az őszibarackon és a sárgabarackon történő alkalmazásra vonatkozóan nyújtottak be ilyen kérelmet. Az amisulbromot illetően a bor- és csemegeszőlőn történő alkalmazásra vonatkozóan nyújtottak be ilyen kérelmet. A bixafent illetően a gabonafélékre vonatkozóan nyújtottak be ilyen kérelmet. E kérelem esetében MRL-eket kell meghatározni a szarvasmarhák, juhok és kecskék húsára, zsírjára, májára, veséjére és tejére vonatkozóan, mivel a gabonaféléket takarmányozásra használják, és a szermaradékok bekerülhetnek ezen állatok takarmányába. Az ametoktradint illetően a csemege- és borszőlőn, a burgonyán, paradicsomon, paprikán, uborkán, cukkinin, sárga és görögdinnyén, tökön, salátán és galambbegysalátán történő alkalmazásra vonatkozóan nyújtottak be ilyen kérelmet. A ditiokarbamátokat (mankozeb) illetően a hüvely nélküli borsón történő alkalmazásra vonatkozóan nyújtottak be ilyen kérelmet. A dimetomorfot illetően a hüvely nélküli borsón és a póréhagymán történő alkalmazásra vonatkozóan nyújtottak be ilyen kérelmet. A fludioxonilt illetően a gumós zelleren történő alkalmazásra vonatkozóan nyújtottak be ilyen kérelmet. A fipronilt illetően a gabonafélékre vonatkozó értékek módosítására irányult a benyújtott kérelem. Az imazalilt illetően a kimutatási határérték (limit of determination, LOD) módosítására irányult a benyújtott kérelem. A pirimikarbot illetően az édesköményen történő alkalmazásra vonatkozóan nyújtottak be ilyen kérelmet. A prohexadiont illetően a szermaradék meghatározásának módosítására és a rozson történő alkalmazásra vonatkozóan nyújtottak be ilyen kérelmet. A proszulfokarbot illetően a sárgarépán és a gumós zelleren történő alkalmazásra vonatkozóan nyújtottak be ilyen kérelmet. A tebukonazolt illetően a mandarinon történő alkalmazásra vonatkozóan nyújtottak be ilyen kérelmet. A tiaklopridot illetően az olajbogyóra, mákszemre, különböző gyökér- és gumós zöldségekre vonatkozóan nyújtottak be ilyen kérelmet. A triklopirt illetően az állati termékek esetében a szermaradék meghatározásának módosítására és az állati termékekre megállapított MRL-ek módosítására vonatkozóan nyújtottak be ilyen kérelmet. A valifenalátot illetően a paradicsomon és a padlizsánon történő alkalmazásra vonatkozóan nyújtottak be ilyen kérelmet.
(4)
A 396/2005/EK rendelet 6. cikke (2) és (4) bekezdésének megfelelően a tebukonazolnak a golgotavirág gyümölcsén történő alkalmazására vonatkozóan nyújtottak be kérelmet. A tebukonazolnak Kenyában, a golgotavirág gyümölcsén való engedélyezett alkalmazása magasabb szermaradék-szinteket eredményez, mint a 396/2005/EK rendelet III. mellékletében megállapított MRL. Annak érdekében, hogy a golgotavirág gyümölcsének behozatalát ne gátolják kereskedelmi akadályok, magasabb MRL megállapítására van szükség. A piraklostrobin cseresznyén, szilván, földiepren, félcserjén termő bogyósokon, egyéb kisebb gyümölcsökön és bogyós gyümölcsökön, újhagymán, uborkán, sárga és görögdinnyén, tökön, napraforgómagon és kávébabon történő, engedélyezett, USA-beli, kanadai és brazíliai alkalmazása magasabb szermaradékszintet eredményez, mint a 396/2005/EK rendelet III. mellékletében megállapított MRL. Annak érdekében, hogy e termények behozatalát ne gátolják kereskedelmi akadályok, magasabb MRL-ek megállapítására van szükség.
(5)
A 396/2005/EK rendelet 8. cikkének megfelelően az érintett tagállamok értékelték a fent említett kérelmeket, majd az értékelő jelentéseket továbbították a Bizottságnak.
(6)
Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különös tekintettel a fogyasztókat és adott esetben az állatokat érintő kockázatokra, és indokolással ellátott véleményt adott ki a javasolt MRL-ekről (3). E véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára.
(7)
A Hatóság indokolással ellátott véleményeiben arra a következtetésre jutott, hogy az adatokra vonatkozó valamennyi követelmény teljesült, és a kérelmezők által kért MRL-módosítások elfogadhatók a fogyasztók biztonsága szempontjából, 27 különleges európai fogyasztói csoport fogyasztói expozíciójának vizsgálata alapján. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett anyagokat esetlegesen tartalmazó élelmiszerek fogyasztása miatti, ezen anyagokkal szembeni, egész életen át tartó expozíció, sem az adott termények túlzott fogyasztása miatti, rövid távú expozíció esetén nem merült fel a megengedhető napi bevitel (acceptable daily intake, ADI) vagy az akut referenciadózis (acute reference dose, ArfD) túllépésének kockázata. A valifenalát esetében a Hatóság úgy vélte, hogy az értékelést végző tagállam által javasolt MRL-eknél alacsonyabb MRL-ek is elegendőek. Ebben az esetben az alacsonyabb MRL-eket indokolt megállapítani.
(8)
A Hatóság indokolással ellátott véleményei alapján, és a tárgy szempontjából fontos tényezőket figyelembe véve, az MRL-ek megfelelő módosításai teljesítik a 396/2005/EK rendelet 14. cikke (2) bekezdésében szereplő követelményeket.
(9)
A 396/2005/EK rendeletet ezért ennek megfelelően módosítani kell.
(10)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
ELFOGADTA EZT A RENDELETET:
1. cikk
A 396/2005/EK rendelet II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. július 7-én.

Labels: 7
0
17
6